b"\n_START_ARTICLE_\nVictor Horta\n_START_SECTION_\nBiografia\n_START_PARAGRAPH_\nFill d'un llenyataire, va estudiar a Par\xc3\xads i despr\xc3\xa9s a Brussel\xc2\xb7les, on m\xc3\xa9s tard va treballar a l'estudi d'un arquitecte de formaci\xc3\xb3 neocl\xc3\xa0ssica._NEWLINE_Entre els anys 1892 i 1893 realitza la seva primera obra innovadora: la casa Tassel, un edifici unifamiliar erigit a Brussel\xc2\xb7les, on prescindeix del passad\xc3\xads i de les habitacions en fila creant espais fluids i donant un nou tractament a l'\xc3\xbas del ferro i del cristall, creant formes vegetals tant en elements arquitect\xc3\xb2nics (columnes), com en el mobiliari (tulipes de llums i d'altres)._NEWLINE_M\xc3\xa9s endavant edifica la casa Solvay (1895-1900) i la seva pr\xc3\xb2pia casa, la casa Horta (1898), seguint id\xc3\xa8ntics par\xc3\xa0metres._NEWLINE_Per\xc3\xb2 no solament es dedica a la construcci\xc3\xb3 d'habitatges sin\xc3\xb3 que aplica el nou estil a altres edificis nascuts dels canvis socials i econ\xc3\xb2mics del segle. Aix\xc3\xad, entre 1896 i 1899, construeix la que ha estat considerada la seva obra mestra, La casa del Poble (seu del Partit Socialista Belga), i entre 1901 i 1903 els grans magatzems Innovation, ambd\xc3\xb3s edificis lamentablement desapareguts, per\xc3\xb2 dels quals queden testimoniatges fotogr\xc3\xa0fics._NEWLINE_En el per\xc3\xadode 1927-1931, fou director de l'Acad\xc3\xa8mia Reial de Belles Arts de Brussel\xc2\xb7les."